CELEX: 32010R0346
Language: el
Date: 2010-04-15 00:00:00
Title: Κανονισμός (ΕΕ) αριθ. 346/2010 της Επιτροπής, της 15ης Απριλίου 2010 , για την τροποποίηση του κανονισμού (ΕΚ) αριθ. 1251/2008 όσον αφορά τις απαιτήσεις για τη διάθεση στην αγορά και την εισαγωγή αποστολών ζώων υδατοκαλλιέργειας που προορίζονται για κράτη μέλη ή μέρη αυτών τα οποία διαθέτουν εθνικά μέτρα που έχουν εγκριθεί με την απόφαση 2010/221/ΕΕ (Κείμενο που παρουσιάζει ενδιαφέρον για τον ΕΟΧ)

24.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/1
            
         ΚΑΝΟΝΙΣΜΌΣ (ΕΕ) αριθ. 346/2010 ΤΗΣ ΕΠΙΤΡΟΠΉΣ
   της 15ης Απριλίου 2010
   για την τροποποίηση του κανονισμού (ΕΚ) αριθ. 1251/2008 όσον αφορά τις απαιτήσεις για τη διάθεση στην αγορά και την εισαγωγή αποστολών ζώων υδατοκαλλιέργειας που προορίζονται για κράτη μέλη ή μέρη αυτών τα οποία διαθέτουν εθνικά μέτρα που έχουν εγκριθεί με την απόφαση 2010/221/ΕΕ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για την λειτουργία της Ευρωπαϊκής Ένωσης,
   την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 25 και το άρθρο 61 παράγραφος 3,
   Εκτιμώντας τα ακόλουθα:
   
               (1)
            
            
               Η απόφαση 2010/221/ΕΕ (2) της Επιτροπής για την έγκριση εθνικών μέτρων για τον περιορισμό του των επιπτώσεων ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου επιτρέπει σε ορισμένα κράτη μέλη να επιβάλλουν απαιτήσεις στην εισαγωγή στην επικράτειά τους ή σε μέρη αυτών αποστολών ορισμένων ζώων υδατοκαλλιέργειας για την πρόληψη της εμφάνισης ή για την καταπολέμηση της εαρινής ιαιμίας του κυπρίνου (SVC), της βακτηριακής νεφρίτιδας (BKD), της λοιμώδους παγκρεατικής νέκρωσης (IPN) και της μόλυνσης από γυροδακτύλωση (Gyrodactylus salaris) (GS). Η εν λόγω απόφαση αντικαθιστά την απόφαση 2004/453/ΕΚ της Επιτροπής, της 29ης Απριλίου 2004, για την εφαρμογή της οδηγίας 91/67/ΕΟΚ του Συμβουλίου όσον αφορά τη λήψη μέτρων για την καταπολέμηση ορισμένων ασθενειών ζώων υδατοκαλλιέργειας (3).
            
         
               (2)
            
            
               Για την πρόληψη της εμφάνισης ή την καταπολέμηση της εξάπλωσης των εν λόγω ασθενειών, οι αποστολές ζώων υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις ή εμπλουτισμό και εισάγονται σε κράτος μέλος ή μέρος αυτού το οποίο παρατίθεται στα παραρτήματα I και ΙΙ της απόφασης 2010/221/ΕΕ, τα οποία ανήκουν σε είδη ευπαθή στις ασθένειες για τις οποίες το κράτος μέλος ή μέρος αυτού θεωρείται απαλλαγμένο από ασθένεια ή για τα οποία διαθέτει ένα πρόγραμμα εξάλειψης, θα πρέπει να προέρχονται από περιοχή με ισοδύναμο υγειονομικό καθεστώς.
            
         
               (3)
            
            
               Προκειμένου να διασφαλισθεί η συμμόρφωση με τις απαιτήσεις αυτές, οι εν λόγω αποστολές θα πρέπει να συνοδεύονται από υγειονομικό πιστοποιητικό ζώων το οποίο παρέχει τις αναγκαίες βεβαιώσεις.
            
         
               (4)
            
            
               Για μετακινήσεις ζώων υδατοκαλλιέργειας εντός της Ευρωπαϊκής Ένωσης (διάθεση στην αγορά), στην απόφαση 2004/453/ΕΚ προβλέπονται συγκεκριμένα υγειονομικά πιστοποιητικά. Για λόγους απλούστευσης της νομοθεσίας της Ένωσης, οι αναγκαίοι υγειονομικοί όροι όσον αφορά τις ασθένειες οι οποίες καλύπτονται από τα εθνικά μέτρα που έχουν εγκριθεί, θα πρέπει στο εξής να συμπεριλαμβάνονται στα υγειονομικά πιστοποιητικά ζώων για τη διάθεση στην αγορά, τα οποία προβλέπονται στον κανονισμό (ΕΚ) αριθ. 1251/2008 της Επιτροπής της 12ης Δεκεμβρίου 2008, για την υλοποίηση της οδηγίας 2006/88/ΕΚ του Συμβουλίου, όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (4). Συνεπώς, το παράρτημα II του εν λόγω κανονισμού θα πρέπει να τροποποιηθεί αναλόγως.
            
         
               (5)
            
            
               Τα σχετικά υποδείγματα υγειονομικών πιστοποιητικών ζώων για εισαγωγές ζώων υδατοκαλλιέργειας στην Ένωση που προβλέπονται στον κανονισμό (ΕΚ) αριθ. 1251/2008 περιλαμβάνουν ήδη βεβαιώσεις όσον αφορά τις εν λόγω ασθένειες. Ωστόσο, οι βεβαιώσεις αυτές θα πρέπει να τροποποιηθούν ώστε να ληφθούν υπόψη οι αρχές για την εισαγωγή ζώων υδατοκαλλιέργειας που προβλέπονται στην οδηγία 2006/88/ΕΚ και τον Διεθνή Κώδικα Υγείας Υδρόβιων Οργανισμών του Διεθνούς Γραφείου Επιζωοτιών (OIE). Συνεπώς, το παράρτημα IV του εν λόγω κανονισμού θα πρέπει να τροποποιηθεί αναλόγως.
            
         
               (6)
            
            
               Οι απαιτήσεις για τη διάθεση στην αγορά και την εισαγωγή αποστολών ζώων υδατοκαλλιέργειας που προορίζονται για κράτη μέλη ή μέρη αυτών τα οποία διαθέτουν εθνικά μέτρα που εγκρίθηκαν με την απόφαση 2010/221/ΕΕ θα πρέπει να εφαρμόζονται μόνο σε είδη τα οποία είναι ευπαθή στις σχετικές νόσους. Κατά συνέπεια, ένας κατάλογος των ευπαθών ειδών στις ασθένειες αυτές θα πρέπει να παρατίθεται στο παράρτημα ΙΙ του κανονισμού (ΕΚ) αριθ. 1251/2008.
            
         
               (7)
            
            
               Ωστόσο, καθώς τα ψάρια οποιουδήποτε είδους που βρίσκονται σε ύδατα στα οποία υπάρχουν ψάρια που έχουν προσβληθεί από γυροδακτύλωση, μπορούν να διαδώσουν την εν λόγω ασθένεια, οι απαιτήσεις για τη διάθεση στην αγορά και για την εισαγωγή σχετικά με τη γυροδακτύλωση, θα πρέπει επίσης να εφαρμόζονται σε αποστολές ψαριών οποιουδήποτε είδους που εισάγονται σε κράτη μέλη ή σε μέρη αυτών τα οποία περιλαμβάνονται στην απόφαση 2010/221/ΕΕ ως απαλλαγμένα από την εν λόγω ασθένεια.
            
         
               (8)
            
            
               Καθώς τα υποδείγματα υγειονομικών πιστοποιητικών ζώων που προβλέπονται στον κανονισμό (ΕΚ) αριθ. 1251/2008, όπως τροποποιήθηκε από τον παρόντα κανονισμό, καλύπτουν όλα τα εθνικά μέτρα τα οποία έχουν εγκριθεί σύμφωνα με το άρθρο 43 της οδηγίας 2006/88/ΕΚ και η απόφαση 2004/453/ΕΚ καταργείται από την απόφαση 2010/221/ΕΕ, το άρθρο 18 του κανονισμού (ΕΚ) αριθ. 1251/2008 θα πρέπει να απαλειφθεί.
            
         
               (9)
            
            
               Είναι σκόπιμο να προβλεφθούν μεταβατικά μέτρα, ώστε να επιτραπεί στα κράτη μέλη και στον κλάδο να λάβουν τα αναγκαία μέτρα, προκειμένου να συμμορφωθούν με τις απαιτήσεις του παρόντος κανονισμού.
            
         
               (10)
            
            
               Για να διασφαλισθεί ότι τα υγειονομικά πιστοποιητικά ζώων εκδίδονται σωστά στις περιπτώσεις εκείνες, όπου ορισμένες δηλώσεις των υποδειγμάτων υγειονομικών πιστοποιητικών ζώων που προβλέπονται στον κανονισμό (ΕΚ) αριθ. 1251/2008 δεν είναι σχετικές, και στις περιπτώσεις εκείνες στις οποίες αποτελούνται από περισσότερα από ένα φύλλο χαρτί, θα πρέπει να παρέχονται περαιτέρω διευκρινίσεις στις επεξηγηματικές σημειώσεις. Συνεπώς, το παράρτημα V του παρόντος κανονισμού πρέπει να τροποποιηθεί αναλόγως.
            
         
               (11)
            
            
               Ως εκ τούτου, ο κανονισμός (ΕΚ) αριθ. 1251/2008 πρέπει να τροποποιηθεί αναλόγως.
            
         
               (12)
            
            
               Τα μέτρα τα οποία προβλέπονται στον παρόντα κανονισμό είναι σύμφωνα με τη γνωμοδότηση της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1251/2008 τροποποιείται ως εξής:
   
               1)
            
            
               Στο άρθρο 1, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           όρους υγειονομικού ελέγχου για τη διάθεση στην αγορά:
                           
                                       (i)
                                    
                                    
                                       διακοσμητικών υδρόβιων ζώων τα οποία είτε προέρχονται από κλειστές διακοσμητικές εγκαταστάσεις είτε προορίζονται για τέτοιες εγκαταστάσεις· και
                                    
                                 
                                       (ii)
                                    
                                    
                                       ζώων υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό σε κράτη μέλη και μέρη αυτών που διαθέτουν εθνικά μέτρα τα οποία έχουν εγκριθεί με την απόφαση 2010/221/ΕΕ (5)
                                       
                                    
                                 
                     
         
               2)
            
            
               Εισάγεται το ακόλουθο άρθρο 8α:
               «Άρθρο 8α
               Ζώα υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό σε κράτη μέλη και μέρη αυτών με εθνικά μέτρα τα οποία εγκρίθηκαν με την απόφαση 2010/221/ΕΕ
               1.   Οι αποστολές ζώων υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις ή εμπλουτισμό συνοδεύονται από υγειονομικό πιστοποιητικό ζώων, το οποίο συμπληρώνεται σύμφωνα με το υπόδειγμα που παρατίθεται στο παράρτημα ΙΙ μέρος Α και με τις επεξηγηματικές σημειώσεις του παραρτήματος V, αν τα ζώα:
               
                           α)
                        
                        
                           εισάγονται σε κράτη μέλη ή μέρη αυτών που περιλαμβάνονται στη δεύτερη και την τέταρτη στήλη του πίνακα που παρατίθεται:
                           
                                       (i)
                                    
                                    
                                       στο παράρτημα Ι της απόφασης 2010/221/ΕΕ ως απαλλαγμένα από μία ή περισσότερες από τις ασθένειες που απαριθμούνται στην πρώτη στήλη του εν λόγω πίνακα·
                                    
                                 
                                       (ii)
                                    
                                    
                                       στο παράρτημα ΙΙ της απόφασης 2010/221/ΕΕ ως υποκείμενα σε μία ή περισσότερες από τις ασθένειες που απαριθμούνται στην πρώτη στήλη του εν λόγω πίνακα·
                                    
                                 
                     
                           β)
                        
                        
                           ανήκουν σε είδη τα οποία απαριθμούνται στο παράρτημα ΙΙ μέρος Γ, ως είδη ευπαθή στις ασθένειες, για τις οποίες το υπό εξέταση κράτος μέλος ή μέρος αυτού έχει χαρακτηριστεί απαλλαγμένο από ασθένειες ή για τις οποίες εφαρμόζεται πρόγραμμα εξάλειψης σύμφωνα με την απόφαση 2010/221/ΕΕ, όπως αναφέρεται στο στοιχείο α).
                        
                     2.   Οι αποστολές ζώων που αναφέρονται στην παράγραφο 1 πληρούν τις απαιτήσεις υγειονομικού ελέγχου των ζώων οι οποίες καθορίζονται στο υπόδειγμα υγειονομικού πιστοποιητικού ζώων και στις επεξηγηματικές σημειώσεις, όπως αναφέρεται στην παράγραφο 1:
               3.   Οι παράγραφοι 1 και 2 ισχύουν για τις αποστολές ιχθύων οποιουδήποτε είδους που προέρχονται από ύδατα, στα οποία υπάρχουν τα είδη που απαριθμούνται στο παράρτημα ΙΙ μέρος Γ ως είδη ευπαθή στη γυροδακτύλωση (Gyrodactylus salaris), εάν οι αποστολές αυτές προορίζονται για ένα κράτος μέλος ή μέρος αυτού που περιλαμβάνεται στο παράρτημα Ι της απόφασης 2010/221/ΕΕ (SANCO 4789/2009) ως απαλλαγμένο από γυροδακτύλωση (GS).»
            
         
               3)
            
            
               Το άρθρο 18 απαλείφεταιι.
            
         
               4)
            
            
               Τα παραρτήματα II, IV και V τροποποιούνται σύμφωνα με το παράρτημα του παρόντος κανονισμού.
            
         Άρθρο 2
   Μεταβατικές διατάξεις
   1.   Για τη μεταβατική περίοδο μέχρι τις 31 Ιουλίου 2010, οι αποστολές ζώων υδατοκαλλιέργειας που συνοδεύονται από πιστοποιητικά υγείας των ζώων εκδοθέντα σύμφωνα με το παράρτημα IV μέρη Α ή Β του κανονισμού (ΕΚ) αριθ. 1251/2008, πριν από τις τροποποιήσεις τις οποίες εισήγαγε ο παρών κανονισμός, μπορούν να εξακολουθήσουν να εισάγονται στην Ένωση ή να διαμετακομίζονται διαμέσου αυτής.
   2.   Για τη μεταβατική περίοδο μέχρι την 31ή Ιουλίου 2011, οι αποστολές ζώων υδατοκαλλιέργειας που συνοδεύονται από υγειονομικά πιστοποιητικά των ζώων εκδοθέντα σύμφωνα με το παράρτημα IV μέρη Α ή Β του κανονισμού (ΕΚ) αριθ. 1251/2008, πριν από τις τροποποιήσεις τις οποίες εισήγαγε ο παρών κανονισμός, μπορούν να εισάγονται στην Ένωση ή να διαμετακομίζονται διαμέσου αυτής, με την προϋπόθεση ότι δεν ισχύουν οι υγειονομικές βεβαιώσεις των ζώων όσον αφορά την εαρινή ιαιμία του κυπρίνου (SVC), τη βακτηριακή νεφρίτιδα (BKD), τη λοιμώδη παγκρεατική νέκρωση (IPN) και τη μόλυνσης από γυροδακτύλωση (Gyrodactylus salaris) (GS)που προβλέπονται στο μέρος ΙΙ των εν λόγω πιστοποιητικών.
   Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τη 15η Μαΐου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Απριλίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 328 της 24.11.2006, σ. 14.
   
      (2)  ΕΕ L 98 της 20.4.2010, σ. 7.
   
      (3)  ΕΕ L 202 της 7.6.2004, σ. 4.
   
      (4)  ΕΕ L 337 της 16.12.2008, σ. 41.
   
      (5)  ΕΕ L 98 της 20.4.2010, σ. 7.»
   
      ΠΑΡΑΡΤΗΜΑ
      Τα παραρτήματα II, IV και V τροποποιούνται ως εξής:
      
                  (1)
               
               
                  Το παράρτημα II τροποποιείται ως εξής:
                  
                              (α)
                           
                           
                              Το μέρος Α αντικαθίσταται από το ακόλουθο κείμενο:
                              «ΜΕΡΟΣ Α
                              
                                 Υπόδειγμα υγειονομικού πιστοποιητικού ζώων για τη διάθεση στην αγορά ζώων υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό
                              
                              
                                 
                              
                                 
                              
                                 
                              
                                 
                              
                                 
                           
                        
                              (β)
                           
                           
                              προστίθεται το ακόλουθο μέρος Γ:
                              «ΜΕΡΟΣ Γ
                              
                                 Κατάλογος ευπαθών ειδών σε ασθένειες για τις οποίες έχουν εγκριθεί εθνικά μέτρα βάσει απόφασης 2010/221/ΕΕ
                              
                              
                                          Ασθένεια
                                       
                                       
                                          Ευπαθή είδη
                                       
                                    
                                          Εαρινή ιαιμία του κυπρίνου (SVC)
                                       
                                       
                                          Μαρμαροκυπρίνος (Aristichthys nobilis), χρυσόψαρο (Carassius auratus), πεταλούδα (Carassius carassius), χορτοφάγος κυπρίνος (Ctenopharyngodon idellus), κυπρίνος ή γριβάδι και σαζάνι (Cyprinus carpio), ασημοκυπρίνος (Hypophthalmichthys molitrix), γουλιανός (Silurus glanis), και γλήνι (Tinca tinca), χρυσοκέφαλος (Leuciscus idus)
                                       
                                    
                                          Βακτηριακή νεφρίτιδα (BKD
                                       
                                       
                                          Οικογένεια: Σαλμονίδες (Salmonidae)
                                          
                                       
                                    
                                          Λοιμώδης παγκρεατική νέκρωση (IPN)
                                       
                                       
                                          Πέστροφα η ιριδίζουσα (Oncorhynchus mykiss), σαλβελίνος (Salvelinus fontinalis), πέστροφα η κοινή (Salmo trutta), σολομός ο κοινός (Salmo salar), σολωμός του Ειρηνικού (Oncorhynchus spp.) και κορήγονος (Coregonus lavaretus)
                                       
                                    
                                          Γυροδακτύλωση (GS)
                                       
                                       
                                          Σολομός ο κοινός (Salmo salar), πέστροφα η ιριδίζουσα (Oncorhynchus mykiss), αρκτοσαλβελίνος (Salvelinus alpinus), σαλβελίνος Βόρειας Αμερικής (Salvelinus fontinalis), θύμαλλος (Thymallus thymallus), πέστροφα λιμνών Βόρειας Αμερικής (Salvelinus namaycush) και πέστροφα η κοινή (Salmo trutta).»
                                       
                                    
                        
            
                  (2)
               
               
                  Το παράρτημα IV τροποποιείται ως εξής:
                  
                              (α)
                           
                           
                              Το μέρος Α αντικαθίσταται από το ακόλουθο κείμενο:
                              «ΜΕΡΟΣ Α
                              
                                 Υπόδειγμα υγειονομικού πιστοποιητικού ζώων για την εισαγωγή στην Ευρωπαϊκή Ένωση ζώων υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας και ανοικτές διακοσμητικές εγκαταστάσεις
                              
                              
                                 
                              
                                 
                              
                                 
                              
                                 
                              
                                 
                           
                        
                              (β)
                           
                           
                              Το μέρος Β αντικαθίσταται από το ακόλουθο κείμενο:
                              «ΜΕΡΟΣ B
                              
                                 Υπόδειγμα υγειονομικού πιστοποιητικού ζώων για την εισαγωγή στην Ευρωπαϊκή Ένωση διακοσμητικών υδρόβιων ζώων που προορίζονται για κλειστές διακοσμητικές εγκαταστάσεις
                              
                              
                                 
                              
                                 
                              
                                 
                              
                                 
                           
                        
            
                  (3)
               
               
                  Το παράρτημα V αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ V
                     
                        Επεξηγηματικές σημειώσεις
                     
                     
                                 α)
                              
                              
                                 Τα πιστοποιητικά πρέπει να χορηγούνται από τις αρμόδιες αρχές της χώρας καταγωγής, με βάση το κατάλληλο υπόδειγμα που παρατίθεται στο παράρτημα II ή IV του παρόντος κανονισμού, λαμβανομένων υπόψη του τόπου προορισμού και της χρήσης της αποστολής μετά την άφιξη στον προορισμό της.
                              
                           
                                 β)
                              
                              
                                 Λαμβανομένης υπόψη της υγειονομικής κατάστασης του τόπου προορισμού στο κράτος μέλος της ΕΕ όσον αφορά τις μη εξωτικές ασθένειες που αναφέρονται στο παράρτημα IV μέρος ΙΙ της οδηγίας 2006/88/ΕΚ ή τις ασθένειες για τις οποίες στον τόπο προορισμού υπάρχουν μέτρα που έχουν εγκριθεί με την απόφαση 2010/221/ΕΕ για την έγκριση εθνικών μέτρων σύμφωνα με το άρθρο 43 της οδηγίας 2006/88/ΕΚ, του Συμβουλίου, στο πιστοποιητικό ενσωματώνονται και συμπληρώνονται οι κατάλληλες ειδικές απαιτήσεις.
                              
                           
                                 γ)
                              
                              
                                 Ο “τόπος καταγωγής” είναι η τοποθεσία της εκμετάλλευσης ή της περιοχής καλλιέργειας μαλακίων όπου εκτράφηκαν τα ζώα υδατοκαλλιέργειας μέχρι να φτάσουν το εμπορεύσιμο μέγεθος που αντιστοιχεί στην αποστολή η οποία καλύπτεται από το παρόν πιστοποιητικό. Για τα άγρια υδρόβια ζώα, ο “τόπος καταγωγής” είναι ο τόπος συλλογής τους.
                              
                           
                                 δ)
                              
                              
                                 Εφόσον στο υπόδειγμα του υγειονομικού πιστοποιητικού αναφέρεται ότι ορισμένες δηλώσεις πρέπει να διατηρούνται ανάλογα με την περίπτωση, οι δηλώσεις που δεν είναι σχετικές μπορούν να διαγραφούν, να μονογραφηθούν και να σφραγιστούν από τον αρμόδιο για την πιστοποίηση υπάλληλο ή να απαλειφθούν εντελώς από το πιστοποιητικό.
                              
                           
                                 ε)
                              
                              
                                 Το πρωτότυπο πιστοποιητικό αποτελείται από μία σελίδα ή, όπου απαιτείται πρόσθετο κείμενο, πρέπει να είναι τέτοιας μορφής ώστε όλες οι σελίδες να συνθέτουν ένα σύνολο και να μην μπορούν να διαχωριστούν.
                              
                           
                                 στ)
                              
                              
                                 Για την εισαγωγή στην Ένωση από τρίτες χώρες, το πρωτότυπο πιστοποιητικό και οι ετικέτες που αναφέρονται στο υπόδειγμα του πιστοποιητικού πρέπει να συνταχθούν τουλάχιστον σε μία από τις επίσημες γλώσσες του κράτους μέλους της ΕΕ στον συνοριακό σταθμό του οποίου θα διενεργηθεί ο έλεγχος και του κράτους μέλους της ΕΕ που αποτελεί τον τελικό προορισμό. Ωστόσο, τα εν λόγω κράτη μέλη μπορούν να επιτρέψουν τη σύνταξη του κειμένου στην επίσημη γλώσσα ενός άλλου κράτους μέλους η οποία να συνοδεύεται από επίσημη μετάφραση, εάν κρίνεται αναγκαίο,.
                              
                           
                                 ζ)
                              
                              
                                 Σε περίπτωση που επισυνάπτονται στο πιστοποιητικό συμπληρωματικές σελίδες με σκοπό την αναγνώριση των στοιχείων από τα οποία αποτελείται η αποστολή, οι σελίδες αυτές θεωρούνται επίσης ότι αποτελούν μέρος του πρωτότυπου πιστοποιητικού, εφόσον κάθε σελίδα φέρει την υπογραφή και σφραγίδα του πιστοποιούντος επίσημου επιθεωρητή.
                              
                           
                                 η)
                              
                              
                                 Σε περίπτωση που το πιστοποιητικό, συμπεριλαμβανομένων τυχόν συμπληρωματικών φύλλων όπως ορίζεται στο στοιχείο ζ), περιλαμβάνει περισσότερες από μία σελίδες, κάθε σελίδα είναι αριθμημένη “–x(αριθμός σελίδας) από y(συνολικός αριθμός σελίδων)–” στο κάτω μέρος και φέρει στο επάνω μέρος τον κωδικό αριθμό του πιστοποιητικού ο οποίος αποδίδεται από την αρμόδια αρχή.
                              
                           
                                 θ)
                              
                              
                                 Το πρωτότυπο πιστοποιητικό πρέπει να συμπληρωθεί και να υπογραφεί από επίσημο επιθεωρητή όχι περισσότερο από 72 ώρες πριν από τη φόρτωση της αποστολής, ή όχι περισσότερο από 24 ώρες στις περιπτώσεις όπου απαιτείται επιθεώρηση των ζώων υδατοκαλλιέργειας εντός 24 ωρών από τη φόρτωση. Οι αρμόδιες αρχές της χώρας καταγωγής πρέπει να εξασφαλίζουν ότι τηρούνται αρχές πιστοποίησης ισοδύναμες με τις οριζόμενες στην οδηγία 96/93/ΕΚ.
                              
                           
                                 ι)
                              
                              
                                 Η υπογραφή πρέπει να είναι διαφορετικού χρώματος από το χρώμα της εκτύπωσης. (ια) Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.
                              
                           
                                 ια)
                              
                              
                                 Για την εισαγωγή στην Ένωση από τρίτες χώρες, το πρωτότυπο πιστοποιητικό πρέπει να συνοδεύει την αποστολή μέχρι την άφιξή της στο συνοριακό σταθμό ελέγχου της ΕΕ. Για τις αποστολές που διατίθενται στην αγορά εντός της Ένωσης, το πρωτότυπο πιστοποιητικό πρέπει να συνοδεύει την αποστολή μέχρι την άφιξή της στον τελικό προορισμό της.
                              
                           
                                 ιβ)
                              
                              
                                 Πιστοποιητικό που εκδίδεται για ζώντα ζώα υδατοκαλλιέργειας ισχύει για 10 ημέρες από την ημερομηνία έκδοσης. Σε περίπτωση θαλάσσιας μεταφοράς, η περίοδος ισχύος παρατείνεται κατά τη χρονική περίοδο του θαλάσσιου ταξιδιού. Για το σκοπό αυτό, πρέπει να επισυνάπτεται στο υγειονομικό πιστοποιητικό των ζώων μια πρωτότυπη βεβαίωση του πλοιάρχου του σκάφους, η οποία συντάσσεται σύμφωνα με το συμπλήρωμα που συντάσσεται βάσει του υποδείγματος που περιέχεται στο παράρτημα IV μέρος Δ.
                              
                           
                                 ιγ)
                              
                              
                                 Σημειώνεται ότι οι γενικοί όροι σχετικά με τη μεταφορά ζώων που προβλέπονται στον κανονισμό (ΕΚ) αριθ. 1/2005 του Συμβουλίου για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ) αριθ. 1255/97 μπορεί, κατά περίπτωση, να απαιτούν τη λήψη μέτρων μετά την είσοδο στην Κοινότητα, αν δεν πληρούνται οι απαιτήσεις του εν λόγω κανονισμού.»